Avaava Intia – pariskunta vapaaehtoistyössä | Maailmanvaihto ry\nLähdimme Intiaan vapaaehtoistyöhön kuudeksi kuukaudeksi opiskeluiden keskeltä: olimme molemmat opiskelleet jo pari vuotta ja halusimme jonkinlaista taukoa ja vaihtelua. Itse päätös lähteä vapaaehtoistyöhön tapahtui hyvin nopeasti, yhdessä illassa. Kun molemmat olivat hyvin myönteisiä ajatukselle lähteä maailmalle ja pitää välivuosi, niin laitoimme jo seuraavana päivänä hakemusta vetämään Maailmanvaihdolle.\nIntia valikoitui kohdemaaksemme sen mystiikan takia. Me molemmat olimme kiinnostuneita maasta ja tiesimme, että sen kulttuuriympäristö olisi erilainen kuin Suomessa. Lisäksi toivoimme pääsevämme työskentelemään kyläyhteisöön maaseudun keskelle. Haasteita toi pariskuntana lähtö, sillä useissa maissa on hyvin tiukat kulttuurilliset säännöt koskien kanssakäymistä toisen sukupuolen kanssa. Intiaan oli mahdollisuus lähteä yhdessä.\n”Itse päätös lähteä vapaaehtoistyöhön tapahtui hyvin nopeasti, yhdessä illassa. Kun molemmat olivat hyvin myönteisiä ajatukselle lähteä maailmalle ja pitää välivuosi, niin laitoimme jo seuraavana päivänä hakemusta vetämään Maailmanvaihdolle.”\nPuolen vuoden suunnittelun ja järjestelyn jälkeen saavuimme Intiaan elokuussa 2014. Vapaaehtoistyöpaikkamme oli musiikkikoulu Kalkeri Sangeet Vidyalaya, joka tarjoaa vähävaraisille lapsille ilmaista opetusta. Koulu sijaitsi syrjässä, noin parintuhannen ihmisen kylän vieressä, ja matkaa lähimpään pieneen kaupunkiin oli kaksikymmentä kilometriä. Muistan, kuinka saavuttuamme vapaaehtoistyöpaikkaamme ajattelimme molemmat, että siellä on hyvin rauhallista. Oltuamme Intiassa viikon olivat jo kuitenkin tulleet tutuiksi myös Intian kaaottisemmat puolet, kuten suomalaisen silmistä katsottuna mahdoton liikenne, saasteet sekä ihmisten paljous ja ruuhkat.\nKoulumme ja työpaikkamme sijaitsi kuitenkin keskellä intialaista metsää, eläinten ja maaseudun keskellä. Koululla oli totuttu vapaaehtoistyöntekijöihin ja saimme asuttavaksemme oman pienen talon koulun alueelta. Se oli noin suomalaisen olohuoneen kokoinen asunto, jonka ainoa huonekalu oli vaatekaappi. Talo oli valmistettu perinteiseen intialaiseen tapaan lehmänlannan ja mudan sekoituksesta ja rakenteet olivat vahvaa puuta. Kävellessämme ympäri koulun aluetta olimme todella luonnon keskellä, sillä joka puolella oli apinoita, koiria ja vihreää.\nMyös koulun oppilaat ja osa henkilökunnasta asui koulun alueella. Tuijan työkuva oli olla medium girl’s warden eli esiteini-ikäisten tyttöjen hoitaja, kun he eivät olleet koulussa. Minun työkuvani taas oli olla englanninopettaja kahdeksas- ja yhdeksäsluokkalaisille. Vaikeinta ja haastavinta työkuvissa oli löytää yhteinen kieli lasten ja nuorten kanssa, ja myös maan kulttuuriin ja tapoihin oli haastavaa sopeutua, sillä usein ne olivat aivan erilaiset totutusta. Toisaalta löysimme hyvin nopeasti myös hyvät puolet töistämme: töitä oli riittävästi, työnkuvat olivat selvät ja työskentely lasten kanssa oli hyvin antoisaa.\n”Vapaaehtoistyö ennen kaikkea avasi meille uuden maailman ja sen jälkeen tuntuu, että olemme todella paljon kansainvälisempiä ja kiinnostus maailmaa kohtaa on loputon.”\nJärjestimme lapsille hyvin paljon erilaisia aktiviteetteja myös, kun he eivät olleet koulussa: tukiopetusta lukemisessa, satujen lukemista sekä kerhoja vanhemmille oppilaille. Tällä tavoin varmistimme, että oppilailla oli hyvä olla ja asua koululla. Huolehdimme myös koirista, jotka asuivat koululla. Teimme niille kirppuhoitoja ja ruokimme niitä työmme ohessa. Työskentelyolosuhteet olivat haastavat, sillä leikkikaluja ei ollut, urheiluvälineitä oli rajoitettu määrä ja työskentelymateriaalit olivat opettajille harvassa. Työn tekeminen oli kuitenkin valtavan antoisaa ja jälkeenpäin tuntui, että saimme aikaiseksi jotain ja muodostimme vahvoja siteitä oppilaisiin.\nKoko vapaaehtoisjakso vastasi odotuksiamme mahtavasti ja antoi meille itsevarmuutta. Suurimmat hyödyt itsellemme olivat muistot, joita kertyi valtavasti. Usein esimerkiksi sataessa tai ukkostaessa Suomessa mietimme niitä sadekauden iltoja Intiassa, kun ulkona myrskysi taivaan täydeltä, mutta pieni talomme kesti kaiken sään riepotuksen. Vapaaehtoistyö ennen kaikkea avasi meille uuden maailman ja sen jälkeen tuntuu, että olemme todella paljon kansainvälisempiä ja kiinnostus maailmaa kohtaa on loputon.\nJos mietit lähtemistä, niin ehdottomasti lähde, näe ja koe! Tällaiset kokemukset ovat mittaamattoman arvokkaita. 🙂\nSasu Katajamäki ja Tuija Multamäki\nAvainsanat: Aasia, Intia, Kertomukset Intiasta, Kokemukset ICYE-vapaaehtoistyöstä, Kokemukset vapaaehtoistyöstä ulkomailla, Välivuosi vapaaehtoistyössä


Myydään Kerrostalo, 3 huonetta - Turku, Runosmäki, Stoltinkatu 12 - Etuovi.com 9697828\nStoltinkatu 12, Runosmäki, Turku\nAvara läpitalon kolmio Runosmäessä. Runosmäen alue sijaitsee noin viiden kilometrin päässä keskustasta ja omalla autolla ajat sen vajaassa kymmenessä minuutissa. Julkiset liikenneyhteydetkin ovat täältä erinomaiset niin keskustan, kuin Länsikeskuksenkin suuntaan. Sinne saakka ei kuitenkaan ole tarvetta lähteä päivittäisiä palveluita etsimään, sillä alueelta löytyy muun muassa lähikauppa, terveyskeskus, kirjasto, nuorisotalo ja liikuntatiloja. Taloyhtiö sijaitsee päättyvän tien varrella, päivähoitopalveluiden ja koulun naapurissa. Neljä taloa muodostavat suojaisan sisäpihan, jossa viihtyy niin lapset kuin aikuisetkin. Ulkoilureitistöt on alueella kattavat, joten esimerkiksi lemmikkiperheille ja lenkkeilyä harrastavalle asukkaalle valinnanvaraa riittää. Alle sadan metrin päästä kotiovelta löytyy myös palloilukenttä. Tämä siistissä peruskunnossa oleva koti on pohjaratkaisultaan tilava ja toimiva. Läpitalon huoneistossa valoa pääsee kotiin kahdesta eri suunnasta, joka lisää avaruuden tuntua. Eteinen on mukavan kokoinen ja siinä mahtuu useampikin henkilö valmistautumaan lähtöön samaan aikaan. Eteisestä avautuu lasioven takaa kodin oleskelutila, josta on kulku omalle lasitetulle parvekkeelle. Makuuhuoneita täällä on kaksi, jotka molemmat ovat poikkeuksellisen suuria. Toisessa makuuhuoneessa on koko seinän leveydeltä kaapistoja, joten säilytystilan riittävyydestäkin on huolehdittu. Ikkunat ulottuvat kaikissa huoneissa lähes seinästä seinään, joka ilahduttaa erityisesti pimeään vuodenaikaan. Lattiaan on asennettu kauttaaltaan neutraali vaalea laminaatti ja vaaleita seinäpintoja on piristetty erilaisilla tapettivalinnoilla. Kodin kylpyhuoneessa mahtuu hyvin hoitamaan myös pyykkihuollon, mutta taloyhtiön asukkailla on käytössään myös erillinen pesutupa. L-mallisen keittiön ilme on vaalea ja valoisa. Välitilan neliölaatta, sekä rosteritaso henkivät kodin selkeää henkeä ja on samalla ajaton. Asunto on tällä hetkellä vuokrattuna ja sopiikin erinomaisesti niin omaan käyttöön kuin sijoitukseenkin. Tervetuloa tutustumaan tähän kotiin tarkemmin paikan päälle - tehdään yhdessä kodinvaihtoon liittyvistä haaveista totta! Lisätiedot: Mirka Laakso\nStoltinkatu 12, 20360 Turku\n( Myyntihinta 77 461,92 € + Velkaosuus 33 038,08 €)\n33 038,08 €\n1 398,73 € / m²help\n(Hoitovastike 228,75 € / kk + Rahoitusvastike 214,50 € / kk)\nTaloyhtiössä on sauna, Mankeli, Kellarikomero, Askarteluhuone, Urheiluvälinevarasto, Talopesula/itsepalvelupesula, Väestönsuoja\nRajoitukset: Kohde myydään vuokrattuna. Tämänhetkinen vuokra 710e + vesimaksu henkilöä kohden. Ensimmäinen mahdollinen irtisanomisajankohta 30.6.2020. Sopimussakkona 1,5 kertainen vuokran määrä. Takuuvuokra 1420, vuokranantajalle pantatulla tilillä.\nKoulut: Ala-aste: Kärsämäen koulu Pallivahan yksikkö n. 1 km\nHepokullan koulu n. 1,4 km\nYläaste ja lukio: Rieskalähteen koulu n. 2,3 km\nTurun lyseon koulu n. 500 m\nSuomalaisen yhteiskoulun lukio n. 3,8 km\nPalvelut: Sale Runosmäki n. 200 m\nK-Market Runos n. 400 m\nK-Supermarket Runosmäki n. 700 m\nK-Market Nättäri n. 1 km\nMuut palvelut: Leaf Areenalle n. 1,3 km\nElixia Länsikeskus n. 2,5 km\nRunosmäen terveysasema n. 300 m\nPäiväkodit: Munterinkadun päivähoitoyksikkö n. 400 m\nParolanpolun päivähoitoyksikkö n. 500 m\nHei! Haluaisin lisätietoja kohteesta: Stoltinkatu 12, Runosmäki, Turku (https://www.etuovi.com/kohde/9697828)